ანგუს კლაუდი
კონორ ანგუს კლაუდ ჰიკი (ინგლ. Conor Angus Cloud Hickey; დ. 10 ივლისი, 1998 — გ. 31 ივლისი, 2023) — ამერიკელი მსახიობი, რომელიც ცნობილია HBO-ს ტელესერიალ „ეიფორიაში“ (ინგლ. Euphoria) ფეზკოს როლის შესრულებისთვის. ასევე შეასრულა მცირე როლები დამოუკიდებელ ფილმებში, როგორებიცაა 2021 წლის „ჩრდილოეთი ჰოლივუდი“ (ინგლ. North Hollywood) და 2023 წლის „ხაზი“ (ინგლ. The Line), აგრეთვე მომავალ ფილმში „უცნაური ზღაპრები“ (ინგლ. Freaky Tales). კლაუდმა ასევე მონაწილეობა მიიღო ნოა საირუსის, Juice WRLD-ის, ბეკი ჯისა და კეროლ ჯის მუსიკალურ ვიდეოებში.